ddrg/super_eurlex huggingface dataset:
Euroopa Liidu Teataja L 006 , 10/01/1979 Lk 0027 - 0027

Soomekeelne eriväljaanne: Peatükk 3 Köide 10 Lk 0165

Kreekakeelne eriväljaanne: Peatükk 03 Köide 23 Lk 0251

Rootsikeelne eriväljaanne: Peatükk 3 Köide 10 Lk 0165



Nõukogu direktiiv, 19. detsember 1978, millega muudetakse direktiivi 77/391/EMÜ, millega kehtestatakse ühenduse meetmed veiste brutselloosi, tuberkuloosi ja leukoosi tõrjeks (79/9/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 43 ja 100, võttes arvesse komisjoni ettepanekut, võttes arvesse assamblee arvamust [1] ning arvestades, et: nõukogu 17. mai 1977. aasta direktiivi 77/391/EMÜ, millega kehtestatakse ühenduse meetmed veiste brutselloosi, tuberkuloosi ja leukoosi tõrjeks, [2] rakendamise riiklike plaanide raames on vaja sätestada makstava tapmishüvituse kahekordistamine nimetatud haiguste kõrge esinemissagedusega teatavates piirkondades Belgias, ON VASTU VÕTNUD KÄESOLEVA DIREKTIIVI: Artikkel 1 Erandina direktiivi 77/391/EMÜ artikli 7 lõikest 2 võib Euroopa Põllumajanduse Arendus- ja Tagatisfondi arendusrahastu maksta Belgia Kuningriigile viimase taotlusel brutselloosi tõrjeks summa, mis ei ületa 120 arvestusühikut lehma kohta ja 60 arvestusühikut veise kohta, kes ei ole lehm, kes tapetakse nimetatud direktiivi artiklis 2 osutatud meetmete raames. Artikkel 2 Käesolev direktiiv on adresseeritud liikmesriikidele. Brüssel, 19. detsember 1978 Nõukogu nimel eesistuja J. Ertl [1] Arvamus on esitatud 15.12.1978 (Euroopa Ühenduste Teatajas seni avaldamata). [2] EÜT L 145, 13.6.1977, lk 44. --------------------------------------------------
Euroopa Liidu Teataja L 331 , 27/12/1979 Lk 0010 - 0010

Soomekeelne eriväljaanne: Peatükk 2 Köide 2 Lk 0158

Kreekakeelne eriväljaanne: Peatükk 02 Köide 8 Lk 0035

Rootsikeelne eriväljaanne: Peatükk 2 Köide 2 Lk 0158

Hispaaniakeelne eriväljaanne: Peatükk 02 Köide 6 Lk 0120

Portugalikeelne eriväljaanne Peatükk 02 Köide 6 Lk 0120



Nõukogu direktiiv, 6. detsember 1979, millega muudetakse direktiivi 76/308/EMÜ vastastikuse abi kohta Euroopa Põllumajanduse Arendus- ja Tagatisfondi rahastamissüsteemi kuuluvatest meetmetest tulenevate nõuete ning põllumajandusmaksude ja tollimaksude sissenõudmisel (79/1071/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 99 ja 100, võttes arvesse komisjoni ettepanekut, võttes arvesse assamblee arvamust, [1] võttes arvesse majandus- ja sotsiaalkomitee arvamust [2] ning arvestades, et: praegu ei saa liikmesriigi asutuste poolt koostatud dokumendil põhinevat käibemaksu nõuet sisse nõuda teises liikmesriigis; käibemaksu sissenõudmist reguleerivate siseriiklike õigusnormide kohaldatavus ainult oma riigi territooriumil takistab ühisturu rajamist ja toimimist; sellepärast tuleb vastu võtta ühised eeskirjad liikmesriikide vastastikuse abi kohta nõuete sissenõudmisel; need eeskirjad peavad kehtima ka nõuetega kaasnevate intresside ja kulude sissenõudmisel; nõukogu on direktiiviga 76/308/EMÜ [3] vastu võtnud ühised eeskirjad Euroopa Põllumajanduse Arendus- ja Tagatisfondi rahastamissüsteemi kuuluvatest meetmetest tulenevate nõuete ning põllumajandusmaksude ja tollimaksude sissenõudmiseks; samu eeskirju on võimalik kasutada ka seoses maksudega; seepärast piisab direktiivi 76/308/EMÜ reguleerimisala laiendamisest, ON VASTU VÕTNUD KÄESOLEVA DIREKTIIVI: Artikkel 1 Nõukogu direktiivi 76/308/EMÜ pealkirja muudetakse järgmiselt: "Nõukogu direktiiv, 15. märts 1976, vastastikuse abi kohta Euroopa Põllumajanduse Arendus- ja Tagatisfondi rahastamissüsteemi kuuluvatest meetmetest tulenevate nõuete, põllumajandusmaksude ja tollimaksude ning käibemaksu sissenõudmisel." Artikkel 2 Direktiivi 76/308/EMÜ artiklit 2 muudetakse järgmiselt: a) täht "d" asendatakse tähega "e"; b) punkti "c" järele lisatakse punkt "d" : "d) käibemaks." Artikkel 3 Liikmesriigid võtavad käesoleva direktiivi järgimiseks vajalikud meetmed 1. jaanuariks 1981. Artikkel 4 Käesolev direktiiv on adresseeritud liikmesriikidele. Brüssel, 6. detsember 1979 Nõukogu nimel eesistuja L. Preti [1] EÜT C 57, 7.3.1977, lk 62. [2] EÜT C 56, 7.3.1977, lk 79. [3] EÜT L 73, 19.3.1976, lk 18. --------------------------------------------------
Euroopa Liidu Teataja L 331 , 27/12/1979 Lk 0008 - 0009

Soomekeelne eriväljaanne: Peatükk 9 Köide 1 Lk 0082

Kreekakeelne eriväljaanne: Peatükk 09 Köide 1 Lk 0109

Rootsikeelne eriväljaanne: Peatükk 9 Köide 1 Lk 0082

Hispaaniakeelne eriväljaanne: Peatükk 09 Köide 1 Lk 0114

Portugalikeelne eriväljaanne Peatükk 09 Köide 1 Lk 0114



Nõukogu direktiiv, 6. detsember 1979, millega muudetakse direktiivi 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (79/1070/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 99 ja 100, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: maksude tasumisest kõrvalehoidumine ja maksustamise vältimine põhjustab eelarvekadu ja õiglase maksustamise põhimõtte rikkumist ning kahjustab ausat konkurentsi; seepärast kahjustab see ühisturu tõrgeteta toimimist; sellise tegevusega tõhusamalt võitlemiseks tuleb tõhustada maksuasutuste koostööd ühenduses vastavalt ühistele põhimõtetele ja eeskirjadele; 19. detsembril 1977 võttis nõukogu vastu direktiivi 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas; [3] nimetatud vastastikust abi tuleks laiendada ka kaudsetele maksudele, et tagada nende õige hindamine ja kogumine; viivitamata on tarvis vastastikust abi laiendada käibemaksule, kuna see on üldine tarbimismaks ning kuna sellel on oluline osa ühenduse omavahendite süsteemis; käibemaksu suhtes saab mõningate muudatuste ja täiendustega kohaldada ka direktiivi 77/799/EMÜ sätteid; seepärast piisab nimetatud direktiivi reguleerimisala laiendamisest, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 77/799/EMÜ järgmiselt. 1. Pealkiri asendatakse järgmisega:"Nõukogu direktiiv liikmesriikide pädevate asutuste vastastikuse abi kohta otsese maksustamise ja käibemaksu valdkonnas. 19. detsember 1977." 2. Artiklis 1: a) muudetakse lõiget 1 järgmiselt: "1. Liikmesriikide pädevad asutused vahetavad kooskõlas käesoleva direktiivi sätetega igasugust teavet, mis võimaldab neil õigesti hinnata tulu- ja kapitalimaksu ning käibemaksu."; b) lõike 5 Ühendkuningriigi osa asendatakse järgmisega: "Ühendkuningriigis: - The Commissioners of Customs and Excise või volitatud esindaja teabe puhul, mida on tarvis üksnes seoses käibemaksuga, - The Commissioners of Inland Revenue või volitatud esindaja kogu muu teabe puhul." Artikkel 2 Liikmesriigid jõustavad käesoleva direktiivi järgimiseks vajalikud õigusnormid 1. jaanuariks 1981. Artikkel 3 Käesolev direktiiv on adresseeritud liikmesriikidele. Brüssel, 6. detsember 1979 Nõukogu nimel eesistuja L. Preti [1] EÜT C 182, 31.7.1978, lk 46. [2] EÜT C 283, 27.11.1978, lk 28. [3] EÜT L 336, 27.12.1977, lk 15. --------------------------------------------------
Euroopa Liidu Teataja L 018 , 24/01/1980 Lk 0023 - 0023

Soomekeelne eriväljaanne: Peatükk 7 Köide 2 Lk 0119

Kreekakeelne eriväljaanne: Peatükk 07 Köide 2 Lk 0122

Rootsikeelne eriväljaanne: Peatükk 7 Köide 2 Lk 0119

Hispaaniakeelne eriväljaanne: Peatükk 07 Köide 2 Lk 0203

Portugalikeelne eriväljaanne Peatükk 07 Köide 2 Lk 0203



Nõukogu direktiiv, 20. detsember 1979, millega muudetakse esimest direktiivi ühiste eeskirjade kehtestamise kohta liikmesriikidevahelise kaupade autoveo teatavate liikide jaoks (80/49/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 75 lõiget 1, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: vastavalt esimesele nõukogu 23. juuli 1962. aasta direktiivile (ühiste eeskirjade kehtestamise kohta liikmesriikidevahelise kaupade autoveo teatavate liikide jaoks), [3] viimati muudetud direktiiviga 78/175/EMÜ, [4] tuleks ette näha, et ettevõtjate omal kulul toimuvad veod vabastatakse kõikidest kvootidest ja lubadest, ON VASTU VÕTNUD KÄESOLEVA DIREKTIIVI: Artikkel 1 Esimese nõukogu 23. juuli 1962. aasta direktiivi I lisa muudetakse järgmiselt. 1. Lisatakse järgmine punkt: "11. Kaubavedu mootorsõidukitega, kui järgmised tingimused on täidetud: a) veetav kaup peab olema ettevõtja omand või vara, mille ettevõtja on müünud, ostnud, rendile andnud või rendile võtnud, tootnud, kaevandanud, töödelnud või remontinud; b) teekonna eesmärk peab olema kauba vedamine ettevõttesse või ettevõttest või kauba ettevõttesisene või -väline ümberpaigutamine ettevõtja oma tarbeks; c) sellise veo puhul kasutatavaid mootorsõidukeid peavad juhtima ettevõtja palgatud töötajad; d) kaupa vedavad sõidukid peavad kuuluma ettevõtjale või peab ettevõtja need olema järelmaksuga ostnud. Seda sätet ei kohaldata asendussõiduki kasutamise suhtes juhul, kui harilikult kasutatav sõiduk on lühiajaliselt rikkis; e) kaubavedu peab olema ettevõtjale ainult lisategevusala." 2. Punktidest 11 ja 12 saavad vastavalt punktid 12 ja 13. Artikkel 2 Liikmesriigid võtavad vajalikud meetmed, et liberaliseerida hiljemalt 1. juuliks 1980 artiklis 1 nimetatud veoliigid. Iga liikmesriik teatab komisjonile kolme kuu jooksul pärast käesoleva direktiivi teatavakstegemist ja hiljemalt 1. juuliks 1980 käesoleva direktiivi rakendamiseks võetud meetmed. Artikkel 3 Käesolev direktiiv on adresseeritud liikmesriikidele. Brüssel, 20. detsember 1979 Nõukogu nimel eesistuja J. Tunney [1] EÜT C 293, 13.12.1976, lk 50. [2] EÜT C 281, 27.11.1976, lk 2. [3] EÜT 70, 6.8.1962, lk 2005/62. [4] EÜT L 54, 25.2.1978, lk 18. --------------------------------------------------
Official Journal L 151 , 19/06/1980 P. 0021 - 0022

Finnish special edition: Chapter 13 Volume 10 P. 0203

Greek special edition: Chapter 13 Volume 9 P. 0125

Swedish special edition: Chapter 13 Volume 10 P. 0203

Spanish special edition: Chapter 13 Volume 11 P. 0024

Portuguese special edition Chapter 13 Volume 11 P. 0024



KOMISJONI DIREKTIIV, 9. juuni 1980, millega määratakse kindlaks toiduainetega kokkupuutumiseks ettenähtud materjalide ja toodete eristusmärk (80/590/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. novembri 1976. aasta direktiivi 76/893/EMÜ toiduainetega kokkupuutumiseks ettenähtud materjale ja tooteid käsitlevate liikmesriikide õigusaktide ühtlustamise kohta,1 eelkõige selle artikli 7 lõike 1 punkti a viimast taanet, ning arvestades, et: direktiivi 76/893/EMÜ artikli 7 lõike 1 punkti a viimases taandes nähakse ette kasutusele võtta eristusmärk, mis võiks olla materjalide ja toodete juures märke "toiduainete jaoks" või muude selliste materjalide ja toodete kasutusele osutavate märgete asemel; see eristusmärk peab olema kergesti mõistetav; lisaks peab teda olema võimalik materjalidel ja toodetel või muudel teabekandjatel parimatel tehnilistel tingimustel reprodutseerida; käesoleva direktiivi lisas esitatud eristusmärk vastab nendele kriteeriumidele; käesolevas direktiivis ettenähtud meetmed on kooskõlas alalise toiduainekomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/893/EMÜ artikli 7 lõike 1 punkti a viimases taandes nimetatud eristusmärk on esitatud käesoleva direktiivi lisas. Artikkel 2 Liikmesriigid võtavad kõik vajalikud meetmed, et lubada artiklis 1 nimetatud eristusmärgi kasutamist alates 1. jaanuarist 1981. Artikkel 3 Käesolev direktiiv on adresseeritud liikmesriikidele. Brüssel, 9. juuni 1980 Komisjoni nimel komisjoni liige Étienne DAVIGNON BILAG - ANHANG - ANNEX - ANNEXE - ALLEGATO - BIJLAGE (see TIFF, insert image) 1 EÜT L 340, 9.12.1976, lk 19.
Euroopa Liidu Teataja L 090 , 03/04/1980 Lk 0041 - 0041

Soomekeelne eriväljaanne: Peatükk 1 Köide 2 Lk 0003

Kreekakeelne eriväljaanne: Peatükk 09 Köide 1 Lk 0120

Rootsikeelne eriväljaanne: Peatükk 1 Köide 2 Lk 0003

Hispaaniakeelne eriväljaanne: Peatükk 09 Köide 1 Lk 0125

Portugalikeelne eriväljaanne Peatükk 09 Köide 1 Lk 0125



Üheteistkümnes nõukogu direktiiv, 26. märts 1980, kumuleeruvaid käibemakse käsitlevate liikmesriikide õigusnormide ühtlustamise kohta — Prantsusmaa ülemeredepartemangude väljaarvamine direktiivi 77/388/EMÜ kohaldamisalast (80/368/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 99 ja 100, võttes arvesse komisjoni ettepanekut ning arvestades, et: asutamislepingu artikli 227 lõike 2 kohaselt peavad ühenduse institutsioonid kandma asutamislepingus sätestatud korras hoolt Prantsusmaa ülemeredepartemangude majandusliku ja ühiskondliku arengu võimaldamise eest; 10. oktoobril 1978 asjas nr 148/77 Euroopa Ühenduste Kohtu tehtud otsuse kohaselt kehtivad asutamisleping ja teisesed õigusaktid Prantsusmaa ülemeredepartemangude suhtes, kui ühenduse institutsioonid ei ole otsustanud võtta meetmeid, mis on kohandatud just nende departemangude majanduslikele ja ühiskondlikele oludele; Prantsusmaa ülemeredepartemangude geograafilise asendi ja majandusliku ja ühiskondliku olukorra tõttu tuleks need nõukogu direktiiviga 77/388/EMÜ [1] kehtestatud ühise käibemaksusüsteemi kohaldamisalast välja arvata; käesoleva direktiivi rakendamine ei eelda liikmesriikide õigusnormide muutmist, ON VASTU VÕTNUD KÄESOLEVA DIREKTIIVI: Artikkel 1 "— Prantsuse Vabariik: - ülemeredepartemangud." Artikkel 2 Käesolevat direktiivi kohaldatakse 1. jaanuarist 1979. Artikkel 3 Käesolev direktiiv on adresseeritud liikmesriikidele. Brüssel, 26. märts 1980 Nõukogu nimel eesistuja G. Marcora [1] EÜT L 145, 13.6.1977, lk 1. --------------------------------------------------
Nõukogu direktiiv,

11. november 1980,

millega muudetakse direktiivi 80/215/EMÜ sigade vesikulaarhaiguse ja sigade klassikalise katku osas

(80/1100/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eelkõige selle artikleid 43 ja 100,

võttes arvesse komisjoni ettepanekut, [1]

võttes arvesse assamblee arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiiv 80/215/EMÜ [4] sätestab loomatervishoiunõuded, millele ühendusesiseseks kauplemiseks ettenähtud lihatooted peavad vastama;

sigade vesikulaarhaiguse esinemine ühenduses kujutab endast ohtu ühenduse seakarjale; vastavalt tuleks võtta meetmed haiguse leviku tõkestamiseks teatavate sealihatoodetega kauplemise käigus;

jätkuv sigade klassikalise katku esinemine ühenduse teatavates osades kujutab endast ohtu liikmesriikide haigusest vabale seakarjale; kuni ajani, mil sigade klassikaline katk on kõrvaldatud piirkondades, kus seda veel esineb, peaks nendel liikmesriikidel olema lubatud võtta täiendavaid meetmeid vältimaks saastamist kauplemise käigus,

ON VASTU VÕTNUD KÄESOLEVA DIREKTIIVI:

Artikkel 1

Jõustumisega 1. novembrist 1980 muudetakse direktiivi 80/215/EMÜ järgmiselt:

a) artikli 4 lõike 1 punkti b alapunkti ii lisatakse järgmine osa: "lisaks tingimusel et kõnealune haigus ei ole sigade vesikulaarhaigus";

b) artikli 7 lõike 1 punkti a lisatakse sõnad "sigade vesikulaarhaiguse" sõnade "sigade katku" ja "või Tescheni haiguse" vahele;

c) artikkel 10 asendatakse järgmisega:

"Artikkel 10

Sigade katku osas liikmesriigid, kes kasutavad direktiivis 80/218/EMÜ sätestatud luba ja kus ametlikult ei esine sigade klassikalist katku, ei tohi keelata selliste lihatoodete toomist oma territooriumile, mis vaatamata sellele, et neid ei ole töödeldud ühel artikli 4 lõikes 1 osutatud viisil, on valmistatud täielikult või osaliselt värskest sealihast, mis vastab direktiivi 72/461/EMÜ artiklis 13a sätestatud nõuetele, või värskest sealihast, mis on saadud vähemalt kolm kuud enne tapmist sigade katku vastu vaktsineeritud sigadelt."

Artikkel 2

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1981 ning teatavad sellest viivitamata komisjonile.

Kuni kuupäevani, mil liikmesriigid on võimelised käesolevat direktiivi järgima ja hiljemalt 1. juulini 1981 lubatakse Taanil, Iirimaal ja Ühendkuningriigil säilitada sealihatoodete toomisel nende territooriumile oma siseriiklikud eeskirjad kaitseks sigade katku vastu, tingimusel et nad järgivad EMÜ asutamislepingu üldsätteid.

Artikkel 3

Käesolev direktiiv on adresseeritud liikmesriikidele.

Brüssel, 11. november 1980

Nõukogu nimel

eesistuja

C. Ney

[1] EÜT C 130, 31.5.1980, lk 9.

[2] EÜT C 175, 14.7.1980, lk 79.

[3] EÜT C 300, 18.11.1980, lk 20.

[4] EÜT L 47, 21.2.1980, lk 4.

--------------------------------------------------
Euroopa Liidu Teataja L 375 , 31/12/1980 Lk 0075 - 0075

Kreekakeelne eriväljaanne: Peatükk 03 Köide 32 Lk 0210

Hispaaniakeelne eriväljaanne: Peatükk 03 Köide 20 Lk 0140

Portugalikeelne eriväljaanne Peatükk 03 Köide 20 Lk 0140

Soomekeelne eriväljaanne: Peatükk 3 Köide 12 Lk 0272

Rootsikeelne eriväljaanne: Peatükk 3 Köide 12 Lk 0272



Nõukogu direktiiv, 22. detsember 1980, millega Kreeka ühinemise järel muudetakse direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta ja direktiivi 80/217/EMÜ, millega kehtestatakse ühenduse meetmed sigade klassikalise katku tõrjeks (80/1274/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse 1979. aasta ühinemisakti, eriti selle artiklit 146, võttes arvesse komisjoni ettepanekut ning arvestades, et: vastavalt 1979. aasta ühinemisakti artiklile 22 tehakse II lisas loetletud aktides kohandused kooskõlas selles lisas sätestatud suunistega; direktiiv 64/432/EMÜ, [1] viimati muudetud direktiiviga 80/219/EMÜ, [2] tuleks vastavalt kohandada; lisaks sellele tuleb ühinemisakti sätete täitmise tagamiseks kohandada direktiivi 80/217/EMÜ, [3] mis võeti vastu pärast ühinemislepingule allakirjutamist ja mis kehtib pärast 1. jaanuari 1981, ON VASTU VÕTNUD KÄESOLEVA DIREKTIIVI: Artikkel 1 Direktiivi 64/432/EMÜ muudetakse järgmiselt. 1. B lisa punktile 12 lisatakse järgmine lõik: "j) Kreekas: Κτηυιατρικόυ Ίυστιτούτον Λοιμωδών καί Παρασιτικών Νοσημάτων Ίερά όδός 75 Άθήυαι 301." 2. C lisa punktile 9 lisatakse järgmine lõik: "j) Kreekas: Κτηυιατρικόυ Ίυστιτούτον Λοιμωδών καί Παρασιτικών Νοσημάτων Ίερά όδός 75 Άθήυαι 301." 3. F lisas täiendatakse I sertifikaadi näidise joonealust märkust 4 ja II, III ja IV sertifikaadi näidiste joonealust märkust 5 järgmisega: "Kreekas: Ό Προϊστάμευος τής Κτηνιατρικής Ύπηρεσίας τού σημείου έξόδου." Artikkel 2 Direktiivi 80/217/EMÜ II lisa sigade katku riiklike laborite nimekirja lisatakse järgmine lõik: "Kreekas: Κτηυιατρικόυ Ίυστιτούτον Λοιμωδών καί Παρασιτικών Νοσημάτων (Έργαστήριου ίολογίας) Νεαπόλεως 9 Άγία Παρασκευή Άττικής." Artikkel 3 Liikmesriigid jõustavad käesoleva direktiivi järgimiseks vajalikud õigusnormid artikli 1 osas hiljemalt 1. jaanuaril 1981 ja artikli 2 osas hiljemalt 1. juulil 1981. Nad teatavad sellest viivitamata komisjonile. Artikkel 4 Käesolev direktiiv on adresseeritud liikmesriikidele. Brüssel, 22. detsember 1980 Nõukogu nimel eesistuja J. Santer [1] EÜT 121, 29.7.1964, lk 1977/64. [2] EÜT L 47, 21.2.1980, lk 25. [3] EÜT L 47, 21.2.1980, lk 11. --------------------------------------------------
Official Journal L 207 , 09/08/1980 P. 0036 - 0036

Spanish special edition: Chapter 03 Volume 18 P. 0286

Portuguese special edition Chapter 03 Volume 18 P. 0286

Finnish special edition: Chapter 3 Volume 12 P. 0084

Swedish special edition: Chapter 3 Volume 12 P. 0084



KOMISJONI DIREKTIIV, 17. juuli 1980, millega muudetakse söödakultuuride seemne turustamist käsitleva nõukogu direktiivi 66/401/EMÜ II lisa (80/754/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta1, viimati muudetud direktiiviga 79/692/EMÜ2, eriti selle artiklit 21a, ning arvestades, et: teaduse ja tehnika arengut silmas pidades tuleks alljärgnevatel põhjustel muuta direktiivi 66/401/EMÜ II lisa; Rumex spp. seemnete maksimaalse sisalduse suhtes kohaldatavat standardit tuleks kohandada, pidades silmas tavapäraselt saavutatava seemnekvaliteedi arengut; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/401/EMÜ II lisa muudetakse järgmiselt. 1. I jao lõike 2 punktis A asendatakse 14. veeru päis järgmise tekstiga: "Rumex spp., v.a Rumex acetosella ja Rumex maritimus". 2. I jao lõike 2 punktis B asendatakse märkuse n tekst järgmisega: "Rumex spp., v.a Rumex acetosella ja Rumex maritimus'eseemnete arvu ei ole vaja kindlaks määrata, välja arvatud juhul, kui tekib kahtlus 14. veerus sätestatud tingimuste täidetuse suhtes". 3. II jao lõike 2 punktis A asendatakse 4. veeru päis järgmise tekstiga: "Rumex spp., v.a Rumex acetosella ja Rumex maritimus". Artikkel 2 1. Liikmesriigid jõustavad käesoleva direktiivi järgimiseks vajalikud õigusnormid enne 1. juulit 1980. 2. Liikmesriigid tagavad, et söödakultuuride seemne suhtes ei kohaldata turustuspiiranguid, mis tulenevad käesoleva direktiivi erinevatest rakenduskuupäevadest. Artikkel 3 Käesolev direktiiv on adresseeritud liikmesriikidele. Brüssel, 17. juuli 1980 Komisjoni nimel asepresident Finn GUNDELACH 1 EÜT 125, 11.7.1966, lk 2298/66. 2 EÜT L 205, 13.8.1979, lk 1.